Cuneiform Tablet Kt 88/k 68 (AKT 7a 222)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
5 ma-na KÙ.BABBAR ṣa-ru-pu-um KI en-um-a-šur DUMU ṣí-li-IŠTAR iš-tù ḫa-muš-tim ša a-šur-i-mì-tí ù a-mur-IŠTAR 1.5 GÍN.TA i-na ITU.KAM a-na 1 ma-na-im ú-ṣa-áb 2 ma-na KÙ.BABBAR KI a-mur-a-šur ù lá-qé-ep DUMU a-mur-na-ḫu-uš iš-tù ḫa-muš-tim ša na-ra-am-ZU ù ḫa-na-nim 1.5 GÍN.TA i-na ITU.KAM ú-ṣú-bu 4 ma-na KÙ.BABBAR KI ša-lim-a-šur DUMU a-ba iš-tù ḫa-muš-tim ša a-šur-i-mì-tí ù a-mur-IŠTAR 2.5 GÍN.TA i-na ITU.KAM a-na 1 ma-na-im ú-ṣa-áb PUZUR₄.SA.TU ù {d}IM-tu-kúl-tí qá-ta-tum 5 ma-na KÙ.BABBAR KI du-ú-du iš-tù ḫa-muš-tim ša ì-lí-a-lim ù a-šur-{d}UTU-ši 1.75 GÍN.TA i-na ITU.KAM ú-ṣa-áb tù-ra-a ù ú-ṣú-ra-nim qá-ta-tum 3 ma-na KÙ.BABBAR KI kur-ub-IŠTAR DUMU PUZUR₄.DINGIR iš-tù ḫa-muš-tim ša {d}UTU-ba-ni ù e-la-lí 1.25 GÍN.TA i-na ITU.KAM ú-ṣa-áb <gap> ma-na KÙ.BABBAR KI ša-lim-{d}IM ù DINGIR-na-da iš-tù ša-pá-tim ša ḫa-na-nim ù na-ra-am-ZU 0.5 GÍN.TA i-na ITU.KAM ú-ṣú-bu 0.66666 ma-na KÙ.BABBAR KI {d}IM.ILLAT DUMU {d}IM-ba-ni iš-tù ḫa-muš-tim ša li-ba-a-a ù i-ku-nim 1.5 GÍN.TA i-na ITU.KAM ú-ṣú-bu 2 ma-na 10 GÍN KÙ.BABBAR a-šu-mì a-mur-{d}UTU DUMU sá-li-tí da-da-num il₅-qé iš-tù ḫa-muš-tim ša lá-qé-ep ù am-ri-a 1.5 GÍN.TA i-na ITU.KAM ú-ṣa-áb 4 ma-na KÙ.BABBAR KI tù-li ù ta-am-ri-a iš-tù ḫa-muš-tim ša ì-lí-ìš-tí-kál ù šu-a-nim <gap> GÍN.TA i-na ITU.KAM ú-ṣú-bu <gap> ma-na KI DINGIR-i-šar iš-tù ḫa-muš-tim ša ì-lí-a-lim ù a-šur-{d}UTU-ši a-na 6 ITU.KAM i-ša-qal šu-ma la iš-qúl <gap> GÍN.TA i-na ITU.KAM ú-ṣa-áb 1 ma-na 15.5 GÍN KÙ.BABBAR KI PUZUR₄-a-šur DUMU i-tur₄-DINGIR iš-tù ḫa-muš-tim ša ì-lí-ìš-tí-kál ù šu-a-nim 2 GÍN.TA i-na ITU.KAM ú-ṣa-áb 1 ma-na KÙ.BABBAR KI bur-a-šur iš-tù ša-pá-tim ša li-ba-a ù i-ku-nim 2 GÍN.TA i-na ITU.KAM ú-ṣa-áb 1 ma-na KÙ.BABBAR KI e-na-sá iš-tù ḫa-muš-tim ša ì-lí-<gap>-<gap> ù a-šur-SIG₅ 1.5 GÍN.TA i-na ITU.KAM ú-ṣa-áb